ફ્રાંસના રાષ્ટ્રપતિએ કહ્યું કે, કેટલાંક ટેકનિકલ મુદ્દાઓ સાર્વજનિક નહીં કરવા પાછળનું કારણ કોમર્શિયલ એગ્રીમેન્ટ છે. પરંતુ મૈક્રોએ દાવો કર્યો કે, જો આ ડીલને લઈને ભારતમાં મોદી સરકાર પર ઉઠી રહેલા વિવાદોનો જવાબ વિપક્ષને આપવા ઈચ્છે તો, ફ્રાંસને તેમાં કોઈ જ આપત્તિ નથી. રાફેલ ડીલ અંગે ફ્રાંસના રાષ્ટ્રપતિએ કહ્યું કે, ભારત અને ફ્રાંસ વચ્ચે આ ડિફેન્સ ડીલ એક સારા માહોલમાં કરવામાં આવી છે. ઉપરાંત આ ડીલ ભારતની સુરક્ષા માટે પણ મહત્વની પુરવાર થશે.